Na temelju članka 5, 20. i 22. Zakona o socijalnoj skrbi («Narodne novine» broj 33/12) i članaka 30. Statuta Općine Sveti Ivan Žabno («Službeni glasnik Koprivničko- križevačke županije» broj 9/09 ), Općinsko vijeće Općine Sveti Ivan Žabno na 25. sjednici održanoj 27. prosinca 2012. donijelo je

**PLAN**

**javnih potreba u socijalnoj skrbi**

**na području Općine Sveti Ivan Žabno u 2013. godini**

I.

 Planom javnih potreba u socijalnoj skrbi na području Općine Sveti Ivan Žabno u 2013. godini (u daljnjem tekstu: Plan) utvrđuje se način ostvarivanja javnih potreba u socijalnoj skrbi i financijska sredstva za njegovo provođenje.

II.

 Javne potrebe u socijalnoj skrbi na području Općine Sveti Ivan Žabno (u daljnjem tekstu: Općina) ostvarivat će se:

* pomaganjem osobama i obiteljima kada se zbog nesposobnosti za rad, bolesti,

starosti, elementarnih nepogoda i drugih događaja nađu u stanju socijalne potrebe,

* osiguranjem besplatne prehrane učenika određenih kategorija,
* isplatom sredstava za nabavu opreme za novorođenčad,
* odobravanjem pomoći udrugama koje skrbe o osobama s posebnim potrebama, te

udrugama koje pružaju humanitarnu pomoć,

* dodjelom darova djeci povodom Dana svetog Nikole,
* sufinanciranjem prijevoza učenika i studenata,
* dodjelom stipendija studentima,
* isplatom pomoći za podmirenje troškova stanovanja,
* isplatom sredstava za drva obiteljima koja dobivaju socijalnu pomoć, a sredstva

osigurava Koprivničko-križevačka županija.

III.

 Za javne potrebe iz točke II. ovog Plana osiguravaju se sredstva u Proračunu Općine Sveti Ivan Žabno za 2013. godinu, u ukupnoj svoti 319.784,00 kuna, a raspoređuju se kako slijedi:

- stipendije studentima 65.000,00 kuna,

- sufinanciranje prijevoza učenika srednjih škola i studenata 10.000,00 kuna,

- poklon paketi učenicima povodom Dana Svetog Nikole 10.000,00 kuna,

* pomoć starijim i nemoćnim osobama – gerontodomaćica 22.724,00 kuna,
* besplatna prehrana učenika slabijeg imovnog stanja 45.000,00 kuna,
* jednokratna novčana pomoć obiteljima slabijeg imovnog stanja 15.000,00 kuna,
* pomoć za podmirenje troškova stanovanja 10.000,00 kuna,
* pomoć za drva za ogrjev samcima i obiteljima 56.550,00 kuna,
* oprema za novorođenčad 40.000,00 kuna,
* sufinanciranje programa Eko škole OŠ Grigor Vitez 5.000,00 kuna,
* sredstva za Gradsko društvo Crvenog križa Križevci 18.500,00 kuna,
* pomoć u slučaju elementarnih nepogoda 5.000,00 kuna,
* Klub liječenih alkoholičara Sveti Ivan Žabno 2.000,00 kuna,
* Udruga umirovljenika Sveti Ivan Žabno 3.000,00 kuna,
* Udruga dragovoljaca domovinskog rata

„Graničarska uzdanica 1991.“ ogranak Sveti Ivan Žabno 3.500,00 kuna,

* Udruga slijepih Koprivničko-križevačke županije 2.000,00 kuna,
* sufinanciranje dežurstva Ljekarne Križevci 6.510,00 kuna.

IV.

 Sredstva iz točke III. ovog Plana korisnicima će se odobravati pojedinačno po zahtjevima ili na prijedlog Socijalnog vijeća Općine Sveti Ivan Žabno, te temeljem odluka Općinskog načelnika Općine Sveti Ivan Žabno i mjesečnih obračuna korisnika.

V.

 Ovaj Plan objavit će se u «Službenom glasniku Koprivničko- križevačke županije», a stupa na snagu 1. siječnja 2013. godine.

OPĆINSKO VIJEĆE

 OPĆINE SVETI IVAN ŽABNO

KLASA: 550-01/12-01/08

URBROJ: 2137/19-02/1-12-1

Sveti Ivan Žabno, 27. prosinca 2012.

PREDSJEDNIK:

Mirko Habijanec